text: Godt år for vinavlerne
  07 august 2013 kl. 14.31
  Frodige vinstokke med masser af druer. Den varme og solrige sommer er godt på vej til at gøre 2013 til et af de bedste vin-år i Danmark.
  De seneste års vinhøst har været elendig, men nu ser det ud til, at vinavlerne kan få lidt igen. Optimistismen er i hvert fald intakt ovenpå en flot, varm og solrig juli, der har givet druerne optimale vækstbetingelser.
  Det gælder bl.a. for Børge Kongsted fra Taulov. I en dårlig sæson producerer han blot 32 flasker vin, mens han kan tænke tilbage på tidligere gode år, hvor han har produceret op mod 700 flasker.
  Druerne skal først modnes, inden de bliver høstet omkring oktober, men allerede nu tegner det altså til at blive et af de bedste år for vinavlerne i Danmark.
  